- Kan reise hjem når hun vil

BENÅDET: Marte Dalelv (24) har fått bo på Sjømannskirken i Dubai siden kort tid etter at hun slapp ut fra det fire dager lange oppholdet i arresten etter voldtektsanmeldelsen 6. mars. Nå får hun omsider reise hjem. Foto: MATTIS SANDBLAD/VG

Eide: Emiren i Dubai fikk Marte benådet

DUBAI/OSLO (VG) Utenriksminister Espen Barth Eide bekrefter at marerittet i Dubai er over for Marte Deborah Dalelv (24).

Oppdatert 1. oktober 2013

Artikkelen er over syv år gammel

- Hun er fri og kan reise hjem når hun vil, sier Eide under en haste-pressekonferanse i utenriksdepartementet mandag formiddag.

Pressekonferansen kom samtidig som Marte Deborah Dalelv (24) i Dubai var innkalt til et møte med statsadvokaten. Der fikk hun samme budskap:

- Marte har fått igjen passet sitt og kan forlate landet. Det er ikke besluttet når hun reiser, sier Åse Bjerke, Norges ambassadør til De forente arabiske emirater, til NTB.

Hun var selv med på det halvannen time lange møtet.

Utenriksminister Eide sier det er svært gledelig at saken fikk en løsning nå.

- Det er emiren selv som har fått henne benådet, sier utenriksministeren.

- Det er historisk at saken har fått en så rask løsning, og at det er blitt grepet inn fra øverste hold, sier Eide.

- Har det vært noen uenigheter gjennom samarbeidet?

- Nei, samarbeidet har vært godt, sier Eide til VG.

Internasjonale reaksjoner

Dalelvs historie har de siste dagene skapt sterke reaksjoner over hele verden, etter at hun forrige tirsdag ble dømt til 16 måneders fengsel etter å ha anmeldt en voldtekt.

Dalelv sier hun ble voldtatt av en kollega da hun var på

INVOLVERT: Utenriksministeren Espen Barth Eide har engasjert seg for å få Marte ut av Dubai. Her er han under World Economic Forum tidligere i år. Foto: TERJE BRINGEDAL/VG

firmatur fra Qatar til Dubai i mars i år. Interiørselskapet The One ga henne sparken etter at hun anmeldte voldtekten.

Hun ble selv straffeforfulgt. Tirsdag i forrige uke ble hun dømt til 16 måneder i fengsel for falsk forklaring, for sex utenfor ekteskapet og for å ha drukket alkohol.

24-åringen anket dommen og håpet på frinfinnelse. Nå har altså myndighetene i Dubai valgt å benåde henne før saken kommer opp på nytt.

Nervøs før møtet

Dalelv hadde ingen kommentar til pressen da VG møtte henne mandag morgen i forkant av møtet med statsadvokaten i Dubai.

- Jeg har ingen anelse om hva som kommer til å skje i morgen. Jeg tør ikke en gang å spekulere. Jeg er veldig spent, sa hun til VG kvelden før.

Med seg på møtet hadde 24-åringen sin advokat Mahmoud Azab Abu Gareda, den norske ambassadøren til De forente arabiske emirater, Åse Bjerke, samt en representant fra den norske Sjømannskirken.

Hun har også med seg en venn som snakker arabisk, og som skal oversette for henne.

Publisert: 22.07.13 kl. 10:55 Oppdatert: 01.10.13 kl. 22:06

Mer om Midtøsten